Wszyjskich Świyntych (łać.: "festum omnium sanctorum") to je chřeścijańsko uročystość ôbchodzōno 1 listopada ku čci wšyjstkich znajōmych a niyznajōmych świyntych, kere přebywajōm juž we chwole buogosuowiōnych. We tym dniu wspōmino sie niy yno umartych, kerych Kościou uznou za świyntych, nale wšyjstkich ludzi, kerych žywot bōu prawy a uchodziu za świynty. Je to tyž świynto tych, kere dōnžōm ku świyntości a zbowiyniu. Uročystość Wšyjstkich Świyntych wywodzi sie guōwniy s čci ôddowanyj mynčynnikōm, kere niy bōuy wspōminane we kanōniy Mšy Świyntyj. We III wieku wkludzōno zostoua tradycyjo překludzanio coukich relikwije świyntych abo jeich tajli we roztomajte place, kej znok, co świynte sōm wuasnośćōm coukigo Kościoua. We 610 roku papiyž Bōnifacy IV erbnyu ôd cysořa downij pōgańsko świōntynijo Pantyjōn, kozou zuožyć tam mynga relikwije świyntych a poświyńciu ja pod wezwaniy Matki Boskij Mynčynnikōw. Uod tygo času wšyjstkim umartym mynčynnikōm ôddowano čeść 1 maja. We 731 papiyž Gřygoř III přeciepou ta uročystość na 1 listopada, a we 837 Gřygoř IV zažōndziu, coby tyn dziyń poświyncano pamiyńci niy yno mynčynnikōw, nale wšyjstkich świyntych. Terozki je to na Ślōnsku dziyń wolny ôd roboty a mynga ludzi přiuazi na kirchofy ôbstroić grōby, zaświycić zniče a pořykać za umartych. Ślōnske tradycyje na Wšyjstkich Świyntych (we ślōnskij godce)